Diari Oficial de la Generalitat Valenciana


Sumari del DOGV 7265, del 02-05-2014 (2014/3744)

RESOLUCIÓ de 10 de abril de 2014, del director territorial de Sanitat de Castelló, per la qual s'establixen els requisits i el procediment per a l'aplicació de l'índex corrector del marge de dispensació de les oficines de farmàcia, corresponent al any 2014 que es regula en l'article 2.8 del Reial Decret 823/2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7265

Data del DOGV
:   02-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3744


Data del document
:   10-04-2014

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 10 de abril de 2014, del director territorial de Sanitat de Castelló, per la qual s'establixen els requisits i el procediment per a l'aplicació de l'índex corrector del marge de dispensació de les oficines de farmàcia, corresponent al any 2014 que es regula en l'article 2.8 del Reial Decret 823/2008. [2014/3744]  
Antecedents de fet  
Primer. L'article 3 del Reial Decret Llei 9/2011, de 19 d'agost, de mesures per a la millora de la qualitat i cohesió del Sistema Nacional de Salut, de contribució a la consolidació fiscal, i d'elevació de l'import màxim dels avals de l'Estat per a 2011, va modificar el Reial Decret 823/2008, de 16 de maig, pel qual s'establixen els marges, deduccions i descomptes corresponents a la distribució i dispensació de medicaments d'ús humà, i va modular, en favor de les farmàcies del medi rural amb menor volum de vendes, el marge de dispensació per mitjà de l'aplicació d'un índex corrector que s'establix en l'article 2.8 del mencionat reial decret.  
Segon. El Reial Decret Llei 16/2012, de 20 d'abril, de mesures urgents per a garantir la sostenibilitat del Sistema Nacional de Salut i millorar la qualitat i seguretat de les seues prestacions, va modificar l'apartat 8 de l'article 2 del Reial Decret 823/2008 mencionat. El Reial Decret Llei 19/2012, de 25 de maig, de mesures urgents de liberalització del comerç i de determinats servicis, establix en la disposició final quarta la modificació de l'article 5 del Reial Decret Llei 16/2012, de 20 d'abril, a fi de modificar novament l'apartat 8 de l'article 2 del Reial Decret 823/2008, de 16 de maig.  
L'apartat 8 de l'article 2 citat establix la forma de càlcul de l'índex corrector dels marges de les oficines de farmàcia, en funció del volum de facturació, així com determinats criteris que han de complir les oficines de farmàcia per a optar a esta millora del seu marge. També disposa que la decisió sobre el compliment dels requisits exigits, així com la resolució de les incidències que es produïsquen per a això, correspondrà a les administracions sanitàries competents en matèria d'ordenació farmacèutica, que establiran el procediment per a aplicar-la.  
  
Tercer. L'objectiu d'aplicar un índex corrector dels marges de les oficines de farmàcia és garantir l'accessibilitat i la qualitat en el servici, així com l'adequada atenció farmacèutica als usuaris del Sistema Nacional de Salut, i establir una mesura de suport a la viabilitat de les oficines de farmàcia que garantisca la continuïtat dels servicis assistencials.  
  
El Decret Llei 2/2013, d'1 de març, d'actuacions urgents de gestió i eficiència en prestació farmacèutica i ortoprotètica regula en l'article 14 els requisits i procediments per a la sostenibilitat de les oficines de farmàcia per a afavorir l'atenció farmacèutica a la població. El referenciat article establix els requisits exigits i determina que, mitjançant una resolució, l'Agència Valenciana establirà el procediment per a l'aplicació.  
  
  
Fonaments de dret  
1. Els farmacèutics titulars d'oficina de farmàcia interessats, que complisquen els requisits de l'article 14 del Decret Llei 2/2013, d'1 de març, d'actuacions urgents en gestió i eficiència en prestació farmacèutica i ortoprotètica, presentaran anualment abans de l'1 d'abril de cada any natural la sol·licitud, i han d'usar per a això el model que figura en l'annex, en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, dirigit a la direcció territorial de Sanitat on es trobe ubicada l'oficina de farmàcia.   
  
Per tal de regularitzar els drets corresponents a l'any 2014, les sol·licituds han de presentar-se abans de l'1 d'abril de 2014.  
2. Els requisits bàsics que han de complir les oficines de farmàcia perquè se'ls aplique l'índex corrector i garantir l'accessibilitat i qualitat en el servici, així com l'adequada atenció farmacèutica als usuaris del Sistema Nacional de Salut són:  
a) Estar exemptes de l'escala de deduccions arreplegada en l'article 2.5 del Reial Decret 823/2008.  
b) Que les seues vendes anuals totals en termes de preu de venda al públic, incrementat amb l'impost sobre el valor afegit (IVA), no superen els 200.000 euros en l'exercici econòmic corresponent a l'any natural anterior, inclosa la venda a particulars.  
c) Que no hagen sigut objecte de sanció administrativa o inhabilitació professional durant l'any natural anterior ni a la data d'aprovació de la resolució que determine l'aplicació de l'índex corrector. Així mateix, en el cas que el titular de l'oficina de farmàcia es trobe en curs d'un procediment sancionador en el moment en què presente la sol·licitud, quedarà en suspens la sol·licitud d'aplicació d'índex corrector fins a l'aprovació de la resolució que pose fi al procediment. Si la resolució aprovara la imposició d'una sanció, quan esta esdevinga ferma s'acordarà la denegació de l'aplicació de l'índex corrector. En el cas que la resolució no imposara cap sanció, es reprendrà el procediment per a l'aplicació de l'índex corrector, d'acord amb la sol·licitud formulada pel titular de l'oficina de farmàcia.  
  
d) Que participen efectivament en els programes d'atenció farmacèutica actuals que siguen aplicables en el seu nucli de població o d'activitats destinades a la utilització racional dels medicaments. Complixen este requisit les oficines de farmàcia que ja realitzen algun d'estos programes o que assumisquen el compromís de participar en els nous que establisca l'Agència Valenciana de Salut.  
3. La sol·licitud haurà d'anar acompanyada de la documentació següent:  
a) El document justificatiu de les vendes anuals totals de l'exercici econòmic corresponent a l'any natural anterior de l'oficina de farmàcia. Per a l'acreditació de les vendes anuals totals s'aportarà informació fiscal, per mitjà del document 130 de pagament fraccionat a compte, en el qual consten les vendes totals en termes de preu de venda al públic incrementat amb l'impost sobre el valor afegit (IVA), corresponents a l'any natural anterior. En el cas que el farmacèutic titular de l'oficina de farmàcia realitze més d'una activitat econòmica subjecta a pagament fraccionat a compte de l'Impost sobre la Renda de les Persones Físiques, haurà de desglossar i justificar les quanties corresponents a cada una de les activitats  
b) La declaració responsable, corresponent a l'annex II, de tots els requisits establits. L'acreditació de no haver sigut objecte de sanció administrativa o inhabilitació professional ni estar excloses de la seua concertació es realitzarà per mitjà de declaració responsable del titular de l'oficina de farmàcia, de conformitat amb l'article 71.bis de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú modificada per la Llei 25/2009, de 22 de desembre.  
c) El document justificatiu de participació en programes d'atenció farmacèutica o, si és el cas, el compromís de participar en els que establisca l'Agència Valenciana de Salut.  
En atenció de tot el que s'ha exposat, resolc:  
  
De conformitat amb la legislació anteriorment indicada, considerar per la Direcció Territorial de Castelló, el següent:  
  
Estimar l'aplicació de l'índex corrector corresponent a l'any 2014 de:  
  
Oficina de farmàcia Localitat  
12/191 TERESA  
12/205 BEJÍS  
12/206 TORÁS  
12/207 CHÓVAR  
12/209 CINCTORRES  
12/211 EL TORO  
12/212 CIRAT  
12/214 COSTUR  
12/215 GAIBIEL  
12/220 ALMEDÍJAR  
12/225 LA TORRE D'EN DOMÉNEC  
12/229 FANZARA  
12/233 PUEBLA DE ARENOSO  
12/234 PORTELL DE MORELLA  
12/242 CASTELLFORT  
12/245 ARES DEL MAESTRAT  
12/246 CORTES DE ARENOSO  
12/250 AÍN  
12/254 ZUCAINA  
12/257 LUDIENTE  
12/258 LA MATA  
12/260 BENAFIGOS  
12/261 VILAR DE CANES  
12/263 ARGELITA  
12/268 ARAÑUEL  
12/275 ESPADILLA  
12/276 ZORITA DEL MAESTRAZGO  
12/277 FUENTES DE AYODAR  
12/278 VILLAMALUR  
12/279 TODOLELLA  
12/281 CASTILLO DE VILLAMALEFA  
12/285 OLOCAU DEL REY  
12/291 VALLIBONA  
12/292 PAVÍAS  
12/297 TORRALBA DEL PINAR  
12/298 HIGUERAS  
12/301 LA SERRATELLA  
12/303 SACAÑET  
12/304 LA POBLA DE BENIFASSÀ  
  
  
  
Desestimar l'aplicació de l'índex corrector corresponent a l'any 2014 de:  
  
Oficina de farmàcia Localitat Motiu  
12/213 VISTABELLA DEL MAESTRAZGO Vendes anuals superiors a 200.000 -  
12/241 MATET Vendes anuals superiors a 200.000 -  
12/251 ALCUDIA DE VEO Falta documentació  
  
  
  
De conformitat amb el que establix la Resolució de 27 de juny de 2013, del conseller de Sanitat, per la qual s'establixen els requisits i el procediment per a l'aplicació de l'índex corrector del marge de dispensació de les oficines de farmàcia que es regula en l'article 2.8 del Reial Decret 823/2008.  
Contra la present resolució, que no posa fi a la via administrativa, pot interposar-se un recurs d'alçada, d'acord amb el que preveu l'article 116.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, dins del termini d'1 mes, a comptar des de l'endemà de la notificació.  
  
  
Castelló de la Plana, 10 d'abril de 2014 € El director territorial de Sanitat de Castelló: Pascual Herrero Sales.